Catarroja dona a conéixer els ‘III Premis de decoració nadalenca’
26 des. 2022

L'Ajuntament de Catarroja, a través de la regidoria de Festes ha donat a conéixer els ‘III Premis de decoració nadalenca’. Un certamen que enguany ha reunit un gran nombre de famílies i comerços per a competir en les quatre modalitats que plantegen des de la regidoria, balcons, pesebres tradicionals, pesebres infantils i decoració d'aparadors.

“Arrancarem aquest certamen durant la pandèmia amb l'objectiu de premiar l'originalitat de molts decorant les seues cases i balcons i hem anat creixent en ganes d'impregnar a Catarroja de l'esperit nadalenc. A més de l'esperit nadalenc i de descobrir els grans artistes que tenim al nostre poble, el premi repercuteix directament a Catarroja, ja que són premiats amb targetes moneder per a invertir en el comerç local”, explica Lorena Silvent, vicealcaldessa de Catarroja.

Els guanyadors en la categoria de pesebres tradicionals han sigut:

1r premi valorat en una targeta moneder de 200 euros: Rosa Pons.

2n premi valorat en una targeta moneder de 150 euros: José Peris.

3r premi valorat en una targeta moneder de 100 euros: Vicente Sans.

Els guanyadors en la categoria de pesebres fets per xiquets i xiquetes:

1r premi valorat en una targeta moneder de 150 euros: Gisela Villa.

2n premi valorat en una targeta moneder de 100 euros: Nerea García.

3r premi valorat en una targeta moneder de 50 euros: Carles Contell.

Els guanyadors en la categoria de decoració en comerços:

1r premi valorat en una targeta moneder de 200 euros: A+B Studio SL.

2n premi valorat en una targeta moneder de 150 euros: Alumnes CEP.

3r premi valorat en una targeta moneder de 50 euros: La Pelu de Vero.

Els guanyadors en la categoria de balcons han rebut una targeta-moneder de 100 euros cadascun i han sigut: Juan José Belenguer, María Antonia Zamora, Lucila Dobrila, Sandra de la Pietat Pinezo, Esther Nieto, Isidro Javier Pedrón, Francisco Escrivá, David Jorge, Dori Bou i Ainoha Lahuerta.

El jurat que ha dictaminat les persones guanyadores ha estat format per diferents components de la cort d'honor de les Falleres Majors de 2023 a Catarroja així com membres del Consell Municipal de la Infància i Adolescència.